Okresná prokuratúra Košice I 
Mojmírova 5, 041 47 Košice 1

Sp. zn. : 4 Pv 192/12/8802	Košice I, 30.7.2012
EEČ : 2-63-180-2012

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: pomocné práce
a
poškodeným:
1.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 344,30 € 
b.	Peňažná suma určená na všeobecne prospešné účely: 25,00 € 
c.	Konkrétny adresát peňažnej sumy určenej na všeobecne prospešné účely: Nezisková organizácia Rádu premonštrátov - Opátstvo Jasov, IČO: 457337 
d.	Suma odovzdaná štátu na peňažnú pomoc obetiam trestnej činnosti: 25,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: pomocné práce
realizované policajtom Odb.kriminálnej polície OR PZ  XXXXX pod spisovou značkou ORP-706/7-OEK-KE-2012.
v Košiciach na Kováčskej č. 48 na Notárskom úrade XXXXX v presne nezistenom čase dňa 26.02.2009 v úmysle vylákať úver uzavrela so spoločnosťou XXXXX, so sídlom XXXXX, XXXXX, IČO: XXXXX, Zmluvu o pôžičke č. 3101090118 na sumu 460,- Eur s 36 % ročným úrokom na dobu 6 mesiacov v celkovej výške 509,40 Eur, pričom v predzmluvnom formulári zatajila svoje výdavky a prebiehajúce exekúcie, čím takto svojím konaním uviedla spoločnosť XXXXX, so sídlom XXXXX, XXXXX, IČO: XXXXX do omylu v otázke splnenia podmienok na poskytnutie a splácanie úveru a spôsobila jej škodu vo výške 509,40 Eur.

Odôvodnenie: 
Uznesením vyšetrovateľky Odboru kriminálnej polície Okresného riaditeľstva  Policajného zboru v Košiciach, ČVS: ORP-706/7-OEK-KE-2012 zo dňa 20.03.2012 bolo podľa § 199 ods. 1 Trestného poriadku začaté trestné stíhanie a uznesením zo dňa 27.04.2012 bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 221 ods. 1 Trestného zákona na tom skutkovom základe, ako je uvedené vo výroku tohto uznesenia.
Podľa § 220 ods. 1 Trestného poriadku v  konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Preskúmaním príslušného spisového materiálu som zistila, že sa koná o prečine, za ktorý Trestný zákon vo svojej osobitnej časti umožňuje uložiť trest odňatia slobody, ktorého horná hranica neprevyšuje 5 rokov.
Obvinená a splnomocnenec poškodenej spoločnosti XXXXX, XXXXX s takýmto postupom vyslovili súhlas. Obvinená XXXXX slobodne, vážne, zrozumiteľne a určito vyhlásila, že spáchala skutok, za ktorý je stíhaná. Obvinená svoj skutok oľutovala a uviedla, že sa bude v budúcnosti takéhoto konania vyvarovať.
Splnomocnený zástupca poškodenej spoločnosti XXXXX v trestnom konaní uplatnil nárok na náhradu spôsobenej škody vo výške 254,70 Eur. Sumu 254,70 Eur obvinená uhradila poškodenej spoločnosti v celom rozsahu do skončenia skráteného vyšetrovania a dňa 24.07.2012 doplatila navýšenie úveru požadované poškodeným vo výške 89,60 Eur. 
Obvinená XXXXX doposiaľ nebola súdne trestaná. 
 Vzhľadom na povahu a závažnosť  trestného činu, na mieru  akou bol trestným činom dotknutý verejný záujem, na osobu obvinenej a na jej osobné a majetkové pomery som dospela k záveru, že  takýto spôsob rozhodnutia je dostačujúci.
Preto  som rozhodla tak, ako je uvedené vo výroku tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka